ศรายุทธ ชัยคำดี
ศรายุทธ ชัยคำดี เกิดเมื่อวันที่ 24 กันยายน พ.ศ. 2524 ที่จังหวัดขอนแก่น มีชื่อเล่นว่าโจ้ เริ่มเข้ารับการศึกษาในชั้นประถมที่โรงเรียนบ้านนาโพธิ์ และศึกษาต่อในชั้นมัธยมศึกษาตอนต้นที่โรงเรียนโนนสะอาดวิทยาคาร จากนั้นจึงมาเข้ารับการศึกษาในสายวิชาชีพที่วิทยาลัยเทคโนโลยีพลพณิชยการ
ศรายุทธ ชัยคำดี
ศรายุทธ ชัยคำดี ติดทีมชาติไทย ชุด อายุไม่เกิน 23 ปี ลงแข่งขันในกีฬาซีเกมส์ 2003 ที่ประเทศเวียดนาม ภายใต้การคุมทีมของการ์ลอส โรแบร์โต้ คาวัลโญ่ โค้ชชาวบราซิล และสร้างสถิติยิงประตูได้ถึง 9 ประตู จากการลงเล่น 4 นัด โดยในรอบแบ่งกลุ่ม วันที่ 4 ธันวาคม พ.ศ. 2546 ศรายุทธยิงคนเดียว 4 ประตูในเกมส์ที่ชนะทีมชาติลาวไปถึง 6-0 ที่เมืองฮานอย และวันที่ 7 ธันวาคม พ.ศ. 2546 ศรายุทธยิงอีก 2 ประตูในเกมส์ที่ชนะอินโดนีเซีย 6-0